ASECAM organitza al Port de Sagunt una reunió de treball sobre la importància del tram Sagunt-Terol-Saragossa del corredor Cantàbric-Mediterrani
23 de juliol 2018

​ ![](/media/bdnfwefo/42dsc_0155_cuerpo.jpg)  

L'Associació d'Empresaris del Camp de Morvedre (ASECAM) ha organitzat al Port de Sagunt una reunió de treball sobre la importància del tram Sagunt-Terol-Saragossa del corredor Cantàbric-Mediterrani. La jornada té lloc hui en Exe Hoteles del Port de Sagunt i es basa en la reclamació de la inclusió del tram dins dels corredors de les xarxes transeuropees de transport.

A l'esdeveniment ha assistit l'alcalde de Sagunt, Quico Fernández; l'alcaldessa de Terol, Emma Buj; la presidenta d’ASECAM, Cristina Plumed; el subdirector general de l'Autoritat Portuària de València, Manuel Guerra; així com representants d'importants empreses del Camp de Morvedre, d'empresaris aragonesos i de sindicats de les dos províncies.

Quico Fernández ha felicitat ASECAM i el sector econòmic de Terol per la iniciativa d'esta jornada en la qual es planteja la urgència d'incloure la infraestructura del corredor Cantàbric-Mediterrani dins dels eixos prioritaris de transport de la Unió Europea. “**Tant per a Sagunt com per a Terol es tracta d'una infraestructura vital perquè suposa la posada en valor de tota la nostra base econòmica. A Sagunt, tant el port com tota l'àrea logística i industrial cobren moltíssima rellevància amb esta infraestructura que, incompresiblement, ha sigut eliminada des de la Unió Europea, entenc que per la falta d'insistència del govern espanyol en el seu moment**”, ha assegurat Fernández.

![](/media/3rob0egy/42dsc_0144_cuerpo.jpg)  
 

 D'altra banda, l'alcalde ha afirmat que s'estan duent a terme “**tota una sèrie d’iniciatives a nivell polític per part de la Generalitat i de l'Autoritat Portuària de València, així com de l'Ajuntament de Sagunt, i totes les actuacions van en la mateixa línia**”. A més, ha recordat que per este motiu “**vam estar fa unes setmanes a Terol precisament per a cridar l'atenció sobre esta decisió injusta**”.

El corredor Cantàbric-Mediterrani “**multiplica de manera claríssima les possibilitats del port, de Parc Sagunt i de la nostra economia. Per tant, anem a continuar treballant en esta línia des de la unió de tots els sectors polítics, institucionals, sindicals i empresarials com hui s'ha demostrat a Sagunt. Esperem que els resultats siguen molt positius**”, ha assegurat Fernández. Per a finalitzar, ha instat la Unió Europea a rectificar la seua postura inicial i ha fet esment al comissionat del corredor Mediterrani, Josep Vicent Boira, que a partir d'ara estarà al capdavant d'esta demanda.

![](/media/g1cnz2jm/42dsc_0134_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/asecam-organitza-al-port-de-sagunt-una-reunio-de-treball-sobre-la-importancia-del-tram-sagunt-terol-saragossa-del-corredor-cantabric-mediterrani/ "Facebook")
*   [](http://twitter.com/share?url=https://aytosagunto.es/va/actualitat/asecam-organitza-al-port-de-sagunt-una-reunio-de-treball-sobre-la-importancia-del-tram-sagunt-terol-saragossa-del-corredor-cantabric-mediterrani/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/asecam-organitza-al-port-de-sagunt-una-reunio-de-treball-sobre-la-importancia-del-tram-sagunt-terol-saragossa-del-corredor-cantabric-mediterrani/ "Linked In")
*   [](mailto:?body=https://aytosagunto.es/va/actualitat/asecam-organitza-al-port-de-sagunt-una-reunio-de-treball-sobre-la-importancia-del-tram-sagunt-terol-saragossa-del-corredor-cantabric-mediterrani/)